Turner karsiutui alkuerissä Ateenan olympialaisissa 2004. Hän sai 2006 pronssia sekä Melbournen Kansainyhteisön kisoissa ajalla 13,62 että Göteborgin EM-kilpailuissa ajalla 13,52. Lisäksi hän sijoittui toiseksi Euroopan cupin superliigassa. Seuraavana vuonna hän oli neljäs Birminghamin sisäratojen EM-kilpailujen 60 metrin aitajuoksussa ja jälleen toinen Euroopan cupin superliigassa. Osakan MM-kilpailuissa hän karsiutui välierissä ja Pekingin olympialaisissa 2008 puolivälierissä.